fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Vaikuttavaa työtä tasa-arvon ja yhdenvertaisuuden edistämiseksi tehdään yhdessä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sukupuolten tasa-arvo, Terveyden ja hyvinvoinnin laitos, Yhdenvertaisuus
Minna Canthin ja tasa-arvon päivää vietetään 19. maaliskuuta. Canth rikkoi elämänsä aikana lasikattoja ja raivasi tietä naisille monella tapaa. Siksi tasa-arvon päivänä juhlistamme sukupuolten tasa-arvon edistysaskeleita sekä nostamme esiin epäkohtia ja haasteita.
Tasa-arvon ja yhdenvertaisuuden käsitteet ovat levinneet arkikäyttöön. Käsitteiden käyttö on kuitenkin kirjavaa ja niiden saamat merkitykset vaihtelevat. Esimerkiksi koulutuksen epätasa-arvolla voidaan viitata niin tyttöjen ja poikien oppimiseroihin, oppilaiden kielitaidon ja perhetaustan vaikutukseen kuin myös koulujen ja alueiden väliseen eriytymiseen.
Keskustelun pohjaksi määritelmiä voidaan hakea laista. Suomessa tasa-arvolaki kieltää sukupuoleen, sukupuoli-identiteettiin ja sukupuolen ilmaisuun perustuvan syrjinnän. Yhdenvertaisuuslaki vastaavasti kieltää muun muassa ikään, alkuperään ja seksuaalisen suuntautumiseen perustuvan syrjinnän. Lait velvoittavat edistämään yhdenvertaisuutta ja tasa-arvoa ja poistamaan esteitä niiden toteutumisen tieltä.
Mihin tarvitsemme risteävää tarkastelua?
Käsitteiden kirjava viljely kuvastaa todellisuutta, joka on lakeja monimutkaisempaa. Monet koulutuksen eriarvoistumiseen liittyvät kysymykset eivät ole ratkaistavissa pelkästään sukupuolten tasa-arvoa edistävillä tai rasismin vastaisilla toimilla.
Esimerkiksi maahan muuttaneiden tyttöjen ja naisten kannustaminen hoiva-alalle heidän sukupuolensa ja maahanmuuttajataustansa vuoksi osoittaa, että eriarvoisuus voi paikantua yksittäisten tekijöiden ohella eri tekijöiden risteyksiin. Työtä stereotypioihin nojaavien ja syrjivien käytäntöjen purkamiseksi on tehtävä tasa-arvo- ja yhdenvertaisuusnäkökulmat yhdistäen.
Käytännön työssä ei usein ole mahdollista tai mielekästä paneutua jokaiseen kysymykseen kaikista näkökulmista. Sen sijaan on tunnistettava toimenpiteiden ja päätösten kannalta keskeiset ihmisryhmät ja vaikutukset. Työlle on tärkeää turvata riittävät resurssit, sillä tasa-arvon ja yhdenvertaisuuden edistäminen yhdessä ei tarkoita työmäärän vähenemistä.
Viisi esimerkkiä THL:n toiminnasta
THL rakentaa työllään tasa-arvoista, yhdenvertaista ja kestävää yhteiskuntaa. Tarjoamme tasa-arvo- ja yhdenvertaisuusnäkökulmat yhdistävän työn tueksi tietoa ja työkaluja. Lisäksi vahvistamme sekä omaa että kumppaniemme ja asiakkaiden osaamista.
1) Tutkimus sateenkaarinuorten hyvinvoinnista
Kouluterveyskyselyn tuloksia sukupuoli- ja seksuaalivähemmistöihin kuuluvien nuorten hyvinvoinnista on raportoitu Väkivallaton lapsuus -toimintaohjelmassa sekä erillisessä työpaperissa. Vuoden 2021 osalta tiedot julkaistaan tänä syksynä. Tietoa voidaan hyödyntää esimerkiksi translain uudistamisen sekä koulujen tasa-arvo- ja yhdenvertaisuussuunnittelun tukena.
2) Ihmisiin kohdistuvien vaikutusten ennakkoarviointi
THL:ssa on kehitetty viranomaisille ohjeistusta, joka auttaa arvioimaan toimenpiteen, päätöksen tai toiminnan vaikutuksia ihmisiin ennakkoon huomioimalla eri tekijöitä yhtä aikaa. Tällöin voidaan tunnistaa mahdollisia risteäviä ja kasautuvia vaikutuksia. Aiheesta on pidetty koulutuksia sekä THL:n työntekijöille että sidosryhmille.
3) Tuki kunnille yhdenvertaisuuden ja tasa-arvon edistämiseen
Kuntien ja alueiden tasa-arvo- ja yhdenvertaisuusosaamista tuetaan YHTA-verkostossa, jossa jaetaan eri kuntatoimijoiden kesken tietoa ja vinkkejä aiheesta. Ohjeistusta on koottu lisäksi Yhdenvertaisuuden edistäminen -sivustolle thl.fi-palveluun.
Viranomaisilla on lakiin perustuva velvollisuus edistää tasa-arvoa ja yhdenvertaisuutta. Käytännön ohjeita edistämistyöhön tarjoaa ”Sukupuolten tasa-arvo ja yhdenvertaisuus – Miksi ja Miten?” -verkkokoulutus. Koulutus on suunnattu erityisesti valtionhallinnon henkilöstölle. Vuonna 2022 THL laatii vastaavan koulutuksen kuntien tarpeisiin räätälöitynä.
5) Toimenpiteiden jalkauttaminen THL:n toimintaan
Olemme ottaneet käyttöön esimerkiksi monimuotoisuutta edistävät rekrytointikäytännöt, sukupuolitietoisen ja yhdenvertaisemman viestinnän keinoja sekä turvallisempien tapahtumien periaatteet. Työkaluina jalkauttamisessa toimivat henkilöstöpolitiikkaa ja toimintaa kehittävät tasa-arvo- ja yhdenvertaisuussuunnitelmat.
Minna Canth on ensimmäinen ja ainoa suomalaisnainen, jolla on oma virallinen liputuspäivä.
Jokela, Satu & Luopa, Pauliina & Hyvärinen, Anni & Ruuska, Tupu & Martelin, Tuija; & Klemetti, Reija (2020) Sukupuoli- ja seksuaalivähemmistöihin kuuluvien nuorten hyvinvointi: Kouluterveyskyselyn tuloksia 2019. Työpaperi 38/2020. Terveyden ja hyvinvoinnin laitos.
Kuntien ja alueiden yhteistyöverkosto (YHTA)
Sukupuolten tasa-arvo ja yhdenvertaisuus – Miksi ja Miten? (eOppiva)
Rask, Shadia & Nykänen, Sanna & Teräsaho, Mia (2021) Monimuotoisuutta edistävä rekrytointi: Moninaisesti parempi -hankkeen rekrytointikokeilun tuloksia. Työpaperi 10/2021. Terveyden ja hyvinvoinnin laitos.
Sukupuolella väliä kielessä? – THL luopuu sukupuolitetuista ammattinimikkeistä
Turvallisempien tapahtumien periaatteet THL:ssä
Anni Hyvärinen erikoissuunnittelija Yhdenvertaisuus, THL
Sonja Soronen erikoissuunnittelija Yhdenvertaisuus, THL
Johanna Vihtari projektisuunnittelija Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.